
	讗驻讬诇讜 讬' 讻讜专讬谉 诪讜转专. 驻''讛 讜讛谞讬 驻住讬 讘讬专讗讜转 谞诪讬 讛讜讗讬诇 讜诪讬诪讬讛谉 专讗讜讬讬谉 诇砖转讬讬转 讗讚诐 转砖诪讬砖 讚讬专讛 诪注诇讬讬转讗 讛讬讗 讜讗讬谉 诇讛拽砖讜转 讗''讻 讗诪讗讬 讗诪专 讘讙诪专讗 诪转谞讬' 讚诇讗 讻专讘讬 注拽讬讘讗 诪讚诇讗 拽转谞讬 讘讜专讜转 讚讬诇诪讗 谞拽讟 讘讬专讗讜转 讚讗驻讬' 讬' 讻讜专讬谉 砖专讬 讜讬''诇 讚诪转谞讬转讬谉 专' 讬讛讜讚讛 讛讬讗 讚诇讗 砖专讬 讗驻讬' 讘讘讗专 讗诇讗 讘讬转 住讗转讬诐 讜讗''转 讜诪讗讬 砖谞讗 讙讘讬 砖讬讬专讗 讚讘注讜 专讘谞谉 砖诇讗 讬讛讗 讘讬转 住讗转讬诐 驻谞讜讬 讜讛讻讗 讙讘讬 驻住讬谉 讚讙专讬注讬 讟驻讬 诪讞讘诇讬诐 讻讚讗诪专 讘讙诪专讗 诇讗 讗爪专讻讬讛 砖诇讗 讬讛讗 讘讬转 住讗转讬诐 驻谞讜讬 讜讬''诇 讚讙讘讬 砖讬讬专讗 讛讜讗讬诇 讜谞注砖讛 诇爪讜专讱 砖注讛 诇讗 讛讜讬 讞砖讬讘 诪讜拽祝 诇讚讬专讛 讻诪讜 驻住讬谉 讗讬 谞诪讬 讙讘讬 注讜诇讬 专讙诇讬诐 讛拽讬诇讜 讜讛讞砖讬讘讜 驻住讬谉 讻诪讜 诪讞讬爪讛 讙诪讜专讛 讻诪讜 砖讛拽讬诇讜 诇注谞讬谉 驻专讜抓 诪专讜讘讛 注诇 讛注讜诪讚 讜诪''诪 爪专讬讱 诇驻专砖 讻驻讬专讜砖 讛拽讜谞讟专住 讚讞砖讬讘讬 驻住讬谉 诪讜拽驻讬谉 诇讚讬专讛 讗注''驻 砖讗讬谉 讗讚诐 讚专 砖诐 讚讗诇转''讛 转拽砖讛 诪转谞讬' 诇专讘 讛讜谞讗 讘专'. 讞谞讬谞讗 讚讘注讬 诇诪讬诪专 讘驻' 讛讚专 (诇拽诪谉 讚祝 住讝:) 讚诪讞讬爪讛 砖讗讬谞讛 诪讜拽驻转 诇讚讬专讛 诇讗 砖诪讛 诪讞讬爪讛 讚驻专讬讱 诇专' 讬讜讞谞谉 讚讗诪专 诪讞讬爪讛 讛讬讗 讗诇讗 砖诪讞讜住专转 讚讬讜专讬谉: 讘讜专 诇讞讜讚 讜讘讗专 诇讞讜讚. 讛诪拽砖讛 谞诪讬 讛讬讛 讬讜讚注 砖讬砖 讞讬诇讜拽 讘讬谉 讘讜专 诇讘讗专 讚诪转谞讬' 讛讬讗 讗诇讗 砖讛讬讛 诪讚拽讚拽 诇驻专砖 诪讚诇讗 驻讬专砖 讘诪讬诇转讬讛 讜驻住讬谉 诇讘讗专 诪讻诇诇 讚诇讗 诪驻诇讬讙 讻诪讜 砖诪讚拽讚拽 讘住诪讜讱 讜讛''讛 讚讛讜讛 诪爪讬 诇诪讬诪专 诪转谞讬转讬谉 讚诇讗 讻转谞讗 拽诪讗 讚讘诪转谞讬' 拽转谞讬 讚讜讜拽讗 讘讗专 讜诇讗 讘讜专: 讘讜专 诇讞讜讚. 驻讬专砖 专砖''讬 讘讜专 诪讬诐 诪讻讜谞住讬谉 讚注讘讬讚讬 讚驻住拽讬 讜讗注''讙 讚诇拽诪谉 讘驻讬专拽讗 拽讗诪专 讟注诪讗 讚讘注讬谞谉 诪讬诐 讞讬讬诐 诪砖讜诐 讚讘注讬谞谉 诪讬讚讬 讚讞讝讬 诇讗讚诐 讛讗讬 讟注诪讗 诇讗 砖讬讬讱 讗诇讗 诇专' 讬讛讜讚讛 讘谉 讘讘讗 讚讗诪专 讗讬谉 注讜砖讬谉 驻住讬谉 讗诇讗 诇讘讗专 讛专讘讬诐 诇讘讚 讜讟注诪讗 诪砖讜诐 讚讘注讬 诪讬讚讬 讚讞讝讬 诇讗讚诐 讚讗讬 诪砖讜诐 讚诇讗 驻住拽讬 讗驻讬诇讜 讘讜专 专讘讬诐 谞诪讬 讚讗讬谉 诇讞讜砖 讚讬诇诪讗 驻住拽讬 讗讘诇 砖讗专 转谞讗讬诐 讟注诪讬讬讛讜 诪砖讜诐 讚诇讗 驻住拽讬 讚讗讬 讘注讬 诪讬讚讬 讚讞讝讬 诇讗讚诐 讗驻讬诇讜 讘讜专 讛专讘讬诐 谞诪讬 诇讗: 讘砖诇诪讗 诇诪''讚 驻专爪讜祝 讛讬讬谞讜 讻讜'. 诪讻讗谉 讛讬讛 诪拽砖讛 专讬讘''诐 注诇 驻''讛 讚驻讬专砖 讘专讬砖 讻转讜讘讜转 (讚祝 讞.) 讘' 讬爪讬专讜转 讛讜讜 讜诇讻讱 讘专讬讱 砖转讬诐 讬讜爪专 讛讗讚诐 讜讗砖专 讬爪专 讚讛讜讬 讻诪''讚 讝谞讘 讜注讜讚 讚讘转专 讛讻讬 拽讗诪专 讛转诐 诇讻''注 讞讚讗 讬爪讬专讛 讛讜讬 诪专 住讘专 讘转专 诪讞砖讘讛 讗讝诇讬谞谉 讜诪专 住讘专 讘转专 诪注砖讛 讗讝诇讬谞谉 讜讛讬讬谞讜 讻诪''讚 讝谞讘 讚讗诇讬讘讗 讚讬讚讬讛 讚专砖讬谞谉 讛谞讛讜 拽专讗讬 讻专讘讬 讗讘讛讜 诇讻谉 谞专讗讛 讚砖转讬 讬爪讬专讜转 讛讜讗讬 讛讬讬谞讜 讻诪讗谉 讚讗诪专 驻专爪讜祝:





专讘 谞住讬诐 讙讗讜谉

注讜砖讬谉 驻住讬谉. 讻诇 讛砖讬转讬谉 驻讟讜专讬谉 转诪爪讗 驻讬专讜砖讜 讘讘专讻讜转 讘驻专' 讻讬爪讚 诪讘专讻讬谉 注诇 讛驻讬专讜转 砖讬转讬谉 讗诪' 专讘讛 讘专 讘专 讞谞讛 讗诪' 专' 讬讜讞谞谉 转讗讬谞讬 讜讘讙诪' 讚讘谞讬 诪注专讘讗 诪讛讜爪讗转 讛注诇讬谉 讜注讚 讛驻讙讬谉 谞' 讬讜诐:





专讘讬谞讜 讞谞谞讗诇

讜讗诪专讬谞谉 诇讬诪讗 诪转谞讬转讬谉 讚诇讗 讻讞谞谞讬讗 讚转谞讬讗 讞谞谞讬讗 讗讜诪专 讞讘诇讬谉 诇讘讜专 讜诇讗 驻住讬谉. 讜讗讜拽讬诪谞讗 讗驻讬' 转讬诪讗 讞谞谞讬讗 讗讬诪讜专 讚讗诪专 讞谞谞讬讗 讞讘诇讬谉 讜诇讗 驻住讬谉 诇讘讜专 诇讘讗专 诪讬 讗诪专 讻讜' 诇讬诪讗 诪转谞讬转讬谉 讚诇讗 讻专"注 讚转谞讬讗 讗讞讚 讘讗专 讛专讘讬诐 讜讘讜专 讛专讘讬诐 讜讘讗专 讛讬讞讬讚 注讜砖讬谉 诇讛诐 驻住讬诐 讻讜' 讗驻讬' 转讬诪讗 专"注 讘讗专 讚驻住讬拽讗 诇讬讛 诇讗 砖谞讗 讚专讘讬诐 讜诇讗 砖谞讗 讚讬讞讬讚 [拽转谞讬] 诪讻讜谞住讬谉 讚诇讗 驻住讬拽讗 诇讬讛 讻讜' 诇讬诪讗 诪转谞讬转讬谉 讚诇讗 讻专' 讬讛讜讚讛 讘谉 讘讘讗 讚转谞谉 专' 讬讛讜讚讛 讘谉 讘讘讗 讗讜诪专 讗讬谉 注讜砖讬谉 驻住讬谉 讗诇讗 诇讘讗专 讛专讘讬诐 讘诇讘讚 讻讜'. 



讜诪转谞讬转讬谉 拽转谞讬 诇讘讬专讗讜转 诇讗 砖谞讗 讚专讘讬诐 讜诇讗 砖谞讗 讚讬讞讬讚. 讗驻讬' 转讬诪讗 诪转谞讬' 专"讬 讘谉 讘讘讗 诪讗讬 讘讬专讗讜转 讚转谞谉 讘诪砖谞转谞讜 讘讬专讗讜转 讚专讘讬诐 讗讬谉 讘讬专讗讜转 讚讬讞讬讚 诇讗. 



讜诪讗讬 讘讬专讗讜转 [讘讬专讗讜转] 讚注诇诪讗. 



诪讗讬 讚讬讜诪讚讬谉 讗诪专 专' 讬专诪讬讛 讚讬讜 注诪讜讚讬谉 驻讬' 讘' 注诪讜讚讬谉 讻诇讜诪专 谞专讗讬谉 讻砖谞讬诐. 



转谞谉 专' 讬讛讜讚讛 讗讜诪专 讻诇 讛砖讬转讬谉 驻讟讜专讬谉 讞讜抓 诪谉 讛讚讬讜驻专讗 讗诪专 注讜诇讗 讗讬诇谉 砖注讜砖讛 讘' 驻讬专讜转 讘砖谞讛 讻讜'. 



讚讬讜 驻专爪讜驻讬谉 讛讬讜 诇讜 诇讗讚诐 讛专讗砖讜谉 砖谞讗诪专 讗讞讜专 讜拽讚诐 爪专转谞讬. 讜讬讘谉 讛' 讗诇讛讬诐 讗转 讛爪诇注 专讘 讜砖诪讜讗诇 讞讚 讗诪专 驻专爪讜祝 讜讞讚 讗诪专 讝谞讘. 



专' 讗讘讛讜 专诪讬 讻转讬讘 讝讻专 讜谞拽讘讛 讘专讗诐 讜讻转讬讘 讘爪诇诐 讗诇讛讬诐 讘专讗 讗讜转讜 讘转讞诇讛 注诇讛 讘诪讞砖讘讛 诇讬讘专讗讜转 砖谞讬讛诐 讻讗讞讚 讜诇讘住讜祝 讘专讗讜 讬讞讬讚讬. 



讜讬讘谉 诪诇诪讚 砖拽讬诇注讛 诇讞讜讛 砖讻谉 讘讻专讻讬 讛讬诐 讛讬讜 拽讜专讬谉 诇拽诇注讬转讗 讘谞讬讬转讗.





专砖讘"讗

诪转谞讬': 诇讗 讗诪专讜 讘讬转 住讗转讬诐 讗诇讗 诇讙谞讛 讜诇拽专驻祝 讘诇讘讚 讗讘诇 讚讬专 讜讻讜'. 驻讬专砖 专砖"讬 讝"诇: 讗讬 讗转讛 诪讜讚讛 讘讚讬专 讜住讛专 讜诪讜拽爪讛 砖讛讜拽驻讜 诇讚讬专讛 讚砖专讬 讬转专 诪讘讬转 住讗转讬诐, 讜驻住讬谉 谞诪讬 诪讜拽驻讬谉 诇讚讬专讛 谞讬谞讛讜 砖讛讘讛诪讛 注讜诪讚转 砖诐. 讜讘转讜住' 驻讬专砖讜: 讚驻住讬谉 诇讗 讞砖讬讘讬 诪讜拽驻讬谉 诇讚讬专讛, 砖讛专讬 驻注诪讬诐 砖讗讬谉 讘讬谉 讛讘讜专 诇驻住讬谉 专拽 砖转讬 讗诪讜转 讜讛讬讻讬 讛讜讬讗 讛讱 讚讬专讛. 讜注讜讚 讚诇讗 砖专讬谞谉 诇注讬诇 (注讬专讜讘讬谉 讟讝, 讘) 讗驻讬诇讜 讘诪讞讬爪讛 讚讞讘诇讬诐 讚注讚讬驻讗 讗诇讗 讻讚讬 爪专讻谉 讜讗驻讬诇讜 诇专讘谞谉 讜讘诇讘讚 砖诇讗 讬讛讗 讘讬转 住讗转讬诐 驻谞讜讬, 讜讗祝 注诇 驻讬 砖讛讞讘诇讬诐 注讚讬驻讬 讜诇讗 讞砖讘讬谞谉 诇讛 诪讜拽驻转 诇讚讬专讛 讻讬讜谉 砖讗讬谉 讚专讬诐 讘讛, 讗诇讗 讛讻讬 驻专讻讬谞谉 诇讬讛: 讗讬 讗转讛 诪讜讚讛 讘讚讬专 讜住讛专 讗祝 注诇 驻讬 砖讛讜讗 讗讜讬专 砖转砖诪讬砖讜 诇讚讬专讛, 讛诇讻讱 讗祝 讘驻住讬谉 讬砖 诇讱 诇讛拽诇 诪砖讜诐 拽讜诇转 讛驻住讬谉, 讜讗驻讬诇讜 讘诇讗 讛讜拽祝 诇讚讬专讛 讻诪讜 砖讛转专转 讘讛 讻讱 注诇 讬讚讬 讛讬拽祝. 讜讗诪专 诇讛诐 讝讜 诪讞讬爪讛 讜讗诇讜 驻住讬谉, 讜诪砖讜诐 讚诇讗 讛讜拽驻讛 诇讚讬专讛 诇讗 讛讬讬转讬 诪讞诪讬专 讗诐 讛讬转讛 诪讞讬爪讛 讙诪讜专讛. 讜诪注转讛 诇驻讬 驻讬专讜砖诐 诇讗 转拽砖讬 诇谉 讛讬讗讱 讛转讬专讜 讻讗谉 讞讻诪讬诐 诇讛专讞讬拽 讻诇 砖讛讜讗 讜讗驻讬诇讜 讻讜专 讜讗驻讬诇讜 讻讜专讬讬诐 讜讗讬诇讜 讘诪讞讬爪讛 砖诇 讞讘诇讬诐 讚注讚讬驻讗 讘注讬谞谉 砖诇讗 讬讛讗 讘讬转 住讗转讬诐 驻谞讜讬, 讚讛讻讗 诪拽讜诇讬 驻住讬 讘讬专讗讜转 砖谞讜 讻讗谉 诇讛转讬专 讻诪讜 砖讛转讬专讜 讘讛讬拽祝 讚讬专讛 讘注诇诪讗. 讜诪讻诇 诪拽讜诐 谞专讗讛 诇讬 讚讘诇讗讜 讛讻讬 诇讗 拽砖讬讗 诪讛讛讬讗 讜诇讗 诪讬讚讬, 诪砖讜诐 讚讘讞讘诇讬诐 诇讗 讛讜爪专讻讜 诇讛转讬专 讻诇诇, 讻诇讜诪专: 诇注砖讜转 诪讞讬爪讛 讻讚讬 砖讬讞谞讜 讘讛 讛讬讞讬讚 讗讜 讛砖讬讬专讗 诇讻砖讬讘讜讗讜 讻讗谉, 讗诇讗 讻诇 讗讞讚 讜讗讞讚 诇讻砖讬爪讟专讱 诇讞谞讜转 讜诇砖讘讜转 讘讘拽注讛 诪拽讬祝 讻驻讬 爪专讻讜. 讗讘诇 讘讘讬专讗讜转 讗讬 讗驻砖专 诇讻诇 [讗讞讚] 砖讬讘讗 诇讞驻讜专 诇讜 讘讜专 讜诇注砖讜转 驻住讬谉 专讞讘讬谉 讗讜 拽爪专讬谉 诇诪住驻专 讗谞砖讬诐, 讗诇讗 讛讬转专 讛转讬专讜 诇讻转讞讬诇讛 诇注砖讜转 驻住讬谉 讻讚讬 砖讬诪爪讗讜 讛讘讗讬诐 诪拽讜诐 诇诪诇讗讜转 诪讬诐 讜诇砖转讜转. 讜诇驻讬讻讱 讛转讬专讜 讻讗谉 诇讛专讞讬拽 讻诇 砖讛讜讗 诇讚注转 专讘谞谉 讚专' 讬讛讜讚讛, 诪驻谞讬 砖讞砖讜 砖诪讗 讬讞谞讜 砖诐 诪讗讛 讗讜 诪讗转讬诐 讜讬爪讟专讻讜 诇讛讬拽祝 讙讚讜诇 讻讜专 讗讜 讻讜专讬讬诐. 讜专' 讬讛讜讚讛 住讘专 讻讬讜谉 讚诪讞讬爪讛 讻讝讜 讘注诇诪讗 讗讬谞讛 诪讞讬爪讛 讚讬 讗诐 谞转讬专 诪谉 讛住转诐 讻诪讚转 拽专驻祝 讚注诇诪讗 讻讬讜谉 砖诇注转讬诐 诇讗 讬讞谞讜 讗诇讗 讗讞讚 讗讜 砖谞讬诐, 讜讗祝 注诇 驻讬 砖诇讙讘讬 诪讞讬爪转 讞讘诇讬诐 讛转讬专讜 诇讙讘讬 砖讬讬专讗 讗驻讬诇讜 讻讜专 讜讗驻讬诇讜 讻讜专讬讬诐 讗诐 爪专讬讻讬谉 诇讛谉, 讻谉 谞专讗讛 诇讬.



  讙诪专讗: 诇讬诪讗 诪转谞讬转讬谉 讚诇讗 讻专' 注拽讬讘讗. 讛讜讗 讛讚讬谉 讚讛讜讛 诪爪讬 诇诪讬诪专 讚诇讗 讻转"拽 讚讞谞谞讬讛, 讗诇讗 诪砖讜诐 讚诇讗 讗转驻专砖 诪讗谉 谞讬讛讜 谞拽讟 专' 注拽讬讘讗, 讜诪讬谞讛 讚讗祝 讛讬讗 讚诇讗 讻转"拽.





专讬讟讘"讗

讜讘诇讘讚 砖讬专讘壮 讘驻住讬谉 讘驻讬壮 讘注讬壮 砖诇讗 讬讛讗 砖诐 诇注讜诇壮 讘讬谉 驻住 诇驻住 讗讜 讬讜转专 诪注砖专 诇专壮 诪讗讬壮 讜讬讜转壮 诪讬状讙 诇专壮 讬讛讜讚讗. 讜讬砖 砖驻讬专砖讜 讚讚讜拽讗 讻讚讬 爪专讻谉 讗讜 讗驻讬壮 讬讜转专 转讜讱 讘讬转 住讗转讬壮 讗讘诇 爪专讬讱 砖诇讗 讬讛讗 砖诐 讘讬转 住讗转讬诐 驻谞讜讬 砖讛诐 诪讞讬爪讜转 讞讻诪讬诐 讘驻讞讜转 诪讙壮 讟驻讞讬诐 注讚讬驻讗 诪驻住讬谉 讜讻讚讗诪专讬壮 诇拽诪谉 讗讜诪壮 讞讘诇讬诐 诇砖讬讬专讗 讻诇讜诪壮 讗讘诇 诇讗 驻住讬谉 讞谞谞讬讛 讗讜诪专 讞讘诇讬诐 诇讘讜专 讜诇讗 驻住讬诐 讜讗注驻状讻 诇讗 讛转讬专讜 讘砖讬讬专讗 讗诇讗 讻讚讬 爪专讻谉 讜诇讗 讛转讬专讜 讘讬转 住讗转讬诐 驻谞讜讬 讘讬 诇讗 讛转讬专讜 讘讬转 住讗转讬诐 驻谞讜讬 讘砖讜诐 诪讞讬爪讜转 砖讗讬谞诐 讙诪讜专讜转 讗讘诇 专状讬 讝状诇 住讜讘专 讚讘专讬壮 讻驻砖讜讟谉 讚诇专讘谞谉 讛转讬专讜 讗驻讬壮 讘讬讜转专 诪注砖壮 诪讻讚讬 爪专讻谉 讻诪讜 砖讬专爪讜 讻讚讻转壮 诪诇转壮 驻住讬拽转壮. 讜讘诪壮 讬专讞讬拽 讻诇 砖讛讜壮 讜讛讟注诐 讚讙讘讬 驻住讬 讘讬专讗讜转 讛拽讬诇讜 诇爪讜专讱 诪讬谞讛 讻讚讬 砖讛拽讬诇讜 诇讛转讬专 讘讜 驻专讜抓 诪专讜讘讛 注诇 讛注讜诪讚 诪讛 砖诇讗 讛转讬专讜 讘讞讘诇讬诐 讚砖讬讬专讗 讻讬讜谉 砖讗讬谞讜 诇讚讘专 诪爪讜讛 讜注讜讚 谞讜转谞讬谉 讟注诐 讬驻讛 讘讚讘专 诇讙讘讬 砖讬讬专讗 讻讬讜谉 讚讻诇 诪拽讜诐 专讗讜讬 诇讛诐 诇注砖讜转 讘讜 讛讬拽祝 诇讞谞讬讬转诐 讗讬谉 诇谞讜 诇讛转讬专 诇讛诐 讗诇讗 讻讚讬 爪专讻诐 讜讗诐 讘讗讜 诇讻讗谉 专讘讬诐 讜注砖讜 讛讬拽祝 讙讚讜诇 讻讚讬 爪专讻诐 讜讻砖诇转 诇讛诐 讛谞讬讞讜 讝讛 讛讛讬拽祝 讜讗讞状讻 讘讗讜 讗谞砖讬诐 诪讜注讟壮 砖讛讛讜拽祝 讛讝讛 讙讚讜诇 诇讛诐 诪讗讚 砖讬讛讗 讘讜 驻谞讜讬 讘讬转 住讗转讬诐 讛专讬 讬讻讜诇 诇注砖讜转 诇讛诐 讛拽祝 讻讚讬 爪专讻诐 讘诪拽讜诐 讗讞讚 讗讘诇 讘讘讬专讗讜转 讗讬 讗驻砖专 诇讜诪专 砖讻诇 诪讬 砖讬讘讗 讬讞驻讜专 诇讜 讘讗专 讜讬注砖讛 诇讜 驻住讬谉 讻驻讬 诪讛 砖讛诐 诪注讟 讗讜 讛专讘讛 讻讚讬 爪专讻谉 讛诇讻讱 讛转讬专讜 诇注砖讜转 诇讻诇 讗讚诐 诇注砖讜转 讛讬拽祝 讻诪讜 砖讬专爪讜 砖讗诐 讘讗讜 讬讞讬讚讬诐 诇讻讗谉 讜诪爪讗讜 讛讬拽祝 讙讚讜诇 砖注砖讜 讗讞专讬诐 砖讛讬讜 诪专讜讘讬诐 砖讬讜讻诇讜 讗诇讜 诇砖讘转 讗讜转壮 讜讻讬讜谉 讚讛讗 诪讚讗讜专讬讬转讗 砖专讬 诪砖诇讱 谞转谞讜 诇讱 讜讛注诪讬讚讜讛讜 注诇 讚讬谉 转讜专讛. 讛讬讬谞讜 住讘专讗 讚专讘谞谉 讚驻诇讬讙讬 注诇讬讛 讚专壮 讬讛讜讚壮 讗讘诇 专壮 讬讛讜讚讗 讛讬讛 诪讞诪讬专 讘讻讗谉 讬讜转专 诪砖讬讬专讗 诪砖讜诐 讚讛讜讜 诪讞讬爪讜转 讙专讜注讜转 砖讛驻专讜抓 诪专讜讘讛 讜诇驻讬讻讱 诇讗 讛转讬专讜 讗诇讗 讘讬转 住讗转讬诐 诇讗讞讚 讗讜 诇砖谞讬诐 讜诪砖诐 讜讗讬诇讱 讻驻讬 讞砖讘讜谉 讝讛 讻注讬谉 诪讛 砖讗诪专 专壮 讬讜住讬 讘谞讜 讘讞讘诇讬诐 讚砖讬讬专讗 讜讗注状讙 讚讛转诐 讛转讬专 专壮 讬讛讜讚讗 诇砖讬讬专讗 讻诇 爪讜专讻诐 砖讗谞讬 讛转诐 讚诪讞讬爪讜转 讙诪讜专讜转 讬讜转专 砖讗讬谉 讛驻专讜抓 诪专讜讘讛 讘讛诐 讜讛讜讗 讘驻讞讜转 驻讞讜壮 诪讙壮 讟驻讞讬诐 砖讛讜讗 讻诇讘讜讚 讜讻住转讜诐 讙诪讜专 讜讻谉 注讬拽专 诪讚诇讗 讗砖转诪讬讟讜 讘砖讜诐 诪砖谞讛 讜砖讜诐 讘专讬讬转讗 讜砖讜诐 讗诪讜专讗 诇讜诪专 砖诇讗 讛转讬专讜 讞讻诪讬壮 讘讬转 住讗转讬壮 驻谞讜讬 讜砖讘拽讜讛 诇诪转谞讬壮 讻驻砖讟讛:



讙诪专讗 诇讬诪讗 诪转谞讬壮 讚诇讗 讻讞谞谞讬壮 讚转谞讬讗 注讜砖讬谉 驻住讬谉 诇讘讜专 讜讻状砖 讞讘诇讬诐 讘驻讞讜壮 驻讞讜转 诪讙壮 讚注讚讬驻讬 讜讞讘诇讬诐 诇砖讬讬专讗. 驻讬专讜砖 讜诇讗 驻住讬谉 讞谞谞讬讛 讗诪专 讞讘诇讬诐 诇讘讜专 讜诇讗 驻住讬谉 讜讛砖转讗 诇诇讬砖谞讗 拽诪讗 拽讜砖讬讬谉 诪砖讜诐 讚诇讬讻讗 诇砖讜讜讬讬讛 讞诇讜拽 讘讬谉 讘讜专 诇讘讗专 讜讘讜专 诇讗讜 讚讜拽讗 讜诪住讘专讗 驻专讻讬谞谉 讗讘诇 诇讗讬讬讚讱 诇讬砖谞讗 驻专讻讬壮 诪讚讬讜拽讗 讚诇讬砖谞讗 诪讚诇讗 拽转谞讬 讜驻住讬谉 诇讘讗专 讜讻讚讗诪专讬壮 诇讛讚讬讗 讗讬讻讗 讚讗诪专讬 诪讚诇讗 拽转谞讬 讞谞谞讬讛 讗讜壮 讻讜壮. 诇讬诪讗 诪转谞讬壮 讚诇讗 讻专壮 注拽讬讘讗 驻讬壮 讜讛状讛 讚讛讜讛 讬讻讜诇 诇讜诪壮 讚诇讗 讻转状拽 讚讞谞谞讬讛 讗诇讗 诪砖讜诐 讚讻讬讜谉 讚诇讗 讬讚注讬壮 诪爪讬 谞拽讟 专壮 注拽讬讘讗 讚讗驻砖专 讚讛讬讬谞讜 转状拽 讚讞谞谞讬讛 讜注讜讚 讗讬转 诇谉 诇诪讬诪壮 讛讻讬 讻讬讜谉 讚讘注诇诪讗 讻讜诇讛讜 住转诪讬 讗诇讬讘讗 讚专壮 注拽讬讘讗. 讘讗专 诪讬诐 讞讬讬诐 讚驻住讬拽讗 诇讬讛 诇诪谞拽讟讬讛 讘诪讬诇转讗 驻住讬拽转讗 讻讬讜谉 讚砖专讬 讘讬谉 诇专讘讬诐 讘讬谉 诇讬讞讬讚 讗讘诇 诪讻讜谞住讬谉 讚诇讗 驻住讬拽 诇讛讜 诇诪砖专讬谞讛讜 诇讬讞讬讚 诇讗 拽转谞讬.



讻诇 讛砖讬转讬谉 驻讟讜专讬谉 诪谉 讛诪注砖专. 驻讬专讜砖 砖讬转讬谉 讛诐 转讗谞讬诐 讙专讜注讬诐 讜驻讬专砖状讬 讝状诇 讚驻讟讜专讬谉 诪谉 讛诪注砖专 讚诪爪讚 讙专讬注讜转谉 讗讬谉 注诐 讛讗专抓 诪拽驻讬讚 注诇 注讬砖讜专谉 讞讜抓 诪谉 讛讚讬讜驻专讗 驻讬壮 讚讞砖讬讘讗 讟驻讬 讗讜 诪砖讜诐 讚诪诇转讗 讚转讬讜讛讗 讞讬讬住 注诇讬讬讛讜 讜讗讬谞谉 诪注砖专讬谉 讜讛专讗讘状讚 讝状诇 驻讬壮 讟注诪讗 讚驻讟讜专讬谉 诪诇注砖专 讚讗讙讘 讙专讬注讜转讜 诪驻拽专 诇讛讜 讘诪拽讜诪讜 讜讛驻拽专 驻讟讜专 诪谉 讛诪注砖壮 讗讘诇 讚讬讜驻专壮 讞砖讬讘讬 诇讬讛 讟驻讬 讜诇讗 诪驻拽专 诇讛讜 讜讻谉 谞专讗讛 驻讬专讜砖讜 讘讬专讜砖诇诪讬.



讚讗状专 讗诪讬 讗讞讜专 诇诪注砖讛 讘专讗砖讬转. 驻讬壮 讚专讜砖 诇砖讜谉 爪专讛 讻诇讜诪专 砖转讬 爪讜专讜转 注砖讬转 诇讬. 讘砖诇诪讗 诇诪状讚 驻专爪讜祝 讛讬讬谞讜 讚讻转讬壮 讜讬讬爪专 驻讬壮 讘砖谞讬 讬讜讚讬谉 讚诪砖诪壮 砖转讬 讬爪讬专讜转 讗诇讗 诇诪状讚 讝谞讘 诪讗讬 讜讬讬爪专 讚讛讗 诇讬讻讗 讗诇讗 讞讚讗 讬爪讬专壮 讻谉 驻专砖状讬 讝状诇 讜注诇 讻专讞讬谉 讗讬转 诇谉 诇驻专讜砖讬 讛讻讬 讜讛拽砖讜 讘转讜住驻讜转 诪讻讗谉 注诇 诪讛 砖驻专砖状讬 讝状诇 讘驻状拽 讚讻转讜讘讜转 讙讘讬 讘专讻转 讬讜爪专 讛讗讚诐 讜讗砖专 讬爪专 讚讗讬讻讗 讚讘专讬讱 讞讚讗 讜讗讬讻讗 讚讘专讬讱 转专转讬 讚诪驻专砖 转诇诪讜讚讗 讛讗 讻诪讗谉 讚住讘专 砖转讬 讬爪讬专讜转 讛讜讬 讜讛讗 讻诪讗谉 讚住讘专 讞讚讗 讬爪讬专讛 讛讜讬 讜驻讬专砖状讬 讝状诇 讚诪专 住讘专 砖转讬 讬爪讬专讜转 讛讜讬 讛讬讬谞讜 讻诪状讚 讝谞讘 讜诪专 住讘专 讞讚讗 讬爪讬专讛 讛讜讬 讻诪状讚 驻专爪讜祝 讜讗诇讜 讛讻讗 讗诪专讬壮 讗讬驻讻讗 讜讬砖 诇转专抓 讚讛转诐 诇注谞讬讬谉 讘专讻讜转 诪砖诪注 诇谉 讚诪讗谉 讚诪爪专讬讱 砖转讬 讘专讻讜转 讛讬讬谞讜 诪驻谞讬 砖讛讬讜 讬爪讬专讜转 讘砖转讬 驻注诪讬诐 讻讬 讘转讞诇讛 讛讬讛 讝谞讘 讜诇讘住讜祝 注砖讛 诪谉 讛讝谞讘 驻专爪讜祝 讗讘诇 诇诪讗谉 讚讗诪专 驻专爪讜祝 讗注状讙 讚讛讬讜 讘转讞诇转讜 砖转讬 讬爪讬专讜转 讻讬讜谉 砖讘讬讞讚 谞讘专讗讜 讜讘爪讬讜专 讗壮 讗讬谉 讻讗谉 讗诇讗 讘专讻讛 讗讞转 讗讘诇 讛讻讗 讘注讬壮 诇讜诪专 讚诇诪讗谉 讚讗诪专 驻专爪讜祝 讛讬讬谞讜 讚讻转壮 讜讬讬爪专 讘砖谞讬 讬讜讚讬状谉 讻诇讜诪专 砖转讞诇转 讬爪讬专转讜 讛讬讛 讘砖转讬 讬爪讬专讜转 讝讻专 讜谞拽讘讛 讗诇讗 诇诪讗谉 讚讗诪专 讝谞讘 诪讗讬 讜讬讬爪专 讚讛讗 诇讗 诪讬讬专讬 拽专讗 讗诇讗 注诇 转讞诇转 讛讬爪讬专讛 讜诪讬讛讜 注讚讬讬谉 拽砖讛 诪诪讛 砖讗讜诪专 砖诐 讛转诇诪讜讚 讚讻状注 讞讚讗 讬爪讬专讛 讛讜讗讬 诪专 住讘专 讘转专 诪讞砖讘讛 讗讝诇讬壮 讜诪专 住讘专 讘转专 诪注砖讛 讗讝诇讬谞谉. 讜讻讬讜谉 讚驻专砖状讬 讝状诇 讚诪讗谉 讚讗诪专 讞讚讗 讬爪讬专讛 讛讜讗讬 讛讬讬谞讜 诪讗谉 讚讗诪专 驻专爪讜祝 讛讬讻讬 砖讬讬讱 诇讜诪专 讘讛 诪讞砖讘讛 讜诪注砖讛 讚讛讗 诇讗 讗讬转诪专 讛讻讬 讗诇讗 诇诪讗谉 讚讗诪专 讝谞讘 讻讚讗讬转壮 诇拽诪谉. 讜讬砖 诇讚讞讜转 讚讛讻讬 拽讗诪专 讚讻讜诇讬 注诇诪讗 讞讚讗 讬爪讬专讛 讛讜讗讬 讜讛讬讬谞讜 讝谞讘 讚诇讛讗 拽专讬谞谉 讞讚讗 讬爪讬专讛 讜讗祝 诇注谞讬讬谉 讘专讻讛 讜诇讗 讻讚住状讚. 讜诪专 住讘专 讘转专 诪注砖讛 讗讝诇讬谞谉:





讛诪讗讬专讬

讛讬拽祝 讞讘诇讬诐 讛讗诪讜专 讘驻专拽 专讗砖讜谉 诇注谞讬讬谉 砖讬讬专讗 讻诇 砖讻谉 砖诪讻砖讬专 讗转 讛讘讜专 砖讛专讬 讛讬拽祝 讞讘诇讬诐 讞砖讜讘 讬讜转专 诪讛讬拽祝 讚讬讜诪讚讬谉 讜讗诐 砖诇 讚讬讜诪讚讬谉 诪讻砖讬专 讻诇 砖讻谉 砖诇 讞讘诇讬诐 讜讗祝 讘讘讜专 诪讬诐 诪讻讜谞住讬谉 砖讘讬讗专谞讜 砖讗讬谉 讚讬讜诪讚讬谉 诪讻砖讬专讬谉 讘讜 讬砖 讗讜诪专讬壮 砖讞讘诇讬诐 诪讻砖讬专讬谉 讘讜 讜讻谉 讬专讗讛 诇讛诐 诪住讜讙讬讗 讝讜 讗诇讗 砖诪砖谞转谞讜 诪讻专注转 砖诪讞讬爪讛 注砖专讛 爪专讬讻讛 诇讜 讻诪讜 砖讘讬讗专谞讜 讘诪砖谞讛:



讬砖 讘转讗谞讛 诪讬谞讬谉 砖驻讬专讜转讬讛谉 专注讬诐 讜讞讝拽转诐 砖讗讬谉 讗讚诐 诪砖诪专谉 讜讗讬谉 注诐 讛讗专抓 讞住 注诇讬讛谉 [诇注砖专谉] 讜诪转讜讱 讻讱 驻讟专讜诐 诪谉 讛讚诪讗讬 讻诪讜 砖讘讬讗专谞讜 讘诪住讻转 讘专讻讜转. 讜讬砖 讘讛谉 诪讬谉 讗讞讚 砖讟讜注谞讬谉 砖转讬 驻注诪讬诐 讘砖谞讛 讜谞拽专讗转 讚讬讜驻专讗 讻诇讜诪壮 讚讜 驻讬专讜转 讜讗注驻状讬 砖讗讬谞谉 驻讞讜转讜转 讻诇 讻讱 讻讗讞专讜转 砖讘讗讜转讜 讛诪讬谉 讗祝 讛谉 讘讻诇诇 讛砖讬转讬谉 讜驻讟讜专讜转 诪谉 讛讚诪讗讬:

讘讚"讛 讗驻讬' 讬' 讻讜专讬谉 讻讜' 讜讬"诇 讚诪转谞讬' 专' 讬讛讜讚讛 讛讬讗 讚诇讗 砖专讬 讗驻讬' 讘讘讗专 讻讜' 注讻"诇 专"诇 讚诪转谞讬' 专' 讬讛讜讚讛 讛讬讗 讚讘专讬砖讗 讚注讜砖讬谉 驻住讬谉 诇讘讬专讗讜转 讻讜' 拽转谞讬 讘讛 讚讘专讬 专' 讬讛讜讚讛 讜诇讗 讛"诇 诇诪转谞讬 讘讚讘专讬讜 讘讬专讗讜转 讗讬 讛讜讛 住讘专 谞诪讬 讚诪讛谞讬 驻住讬谉 讘讘讜专 讻讬讜谉 讚讘讘讗专 谞诪讬 诇讗 砖专讬 讗诇讗 讘讬转 住讗转讬诐 讜讗讬谉 诇讛拽砖讜转 讚讗讻转讬 谞讬诪讗 讚诇专讘讜转讗 拽转谞讬 专' 讬讛讜讚讛 讘讗专 讚讗驻"讛 诇讗 砖专讬谞谉 讗诇讗 讘讬转 住讗转讬诐 讚诪"诪 讛"诇 诇诪转谞讬 谞诪讬 讘讜专 诇讗砖诪讜注讬谞谉 专讘讜转讗 讘讙讜驻讗 讚讚讬谞讗 讚诪讛谞讬 讘讛讜 驻住讬谉 讜拽"诇: 


讘讗"讚 讜诪"诪 爪专讬讱 诇驻专砖 讻驻"讛 讚讞砖讬讘讬 驻住讬谉 诪讜拽驻讬谉 诇讚讬专讛 讻讜' 注讻"诇 专"诇 讗祝 诇驻讬 诪讛 砖驻讬专砖讜 讛砖转讗 讚讘讻诪讛 讗讬住讜专讬诐 讚专讘谞谉 讛拽讬诇讜 讘驻住讬谉 诪砖讜诐 注讜诇讬 专讙诇讬诐 诪"诪 爪专讬讻讬谉 诇驻专砖 讻驻"讛 讚讞砖讬讘讬 驻住讬谉 诪讜拽驻讬谉 诇讚讬专讛 讻讜' 讜诇讬讻讗 诇诪讬诪专 讘讛讗 谞诪讬 讛拽讬诇讜 讘注讜诇讬 专讙诇讬诐 讚诇讗 讘注讬谞谉 诪讜拽祝 诇讚讬专讛 讚讗诐 讻谉 转拽砖讬 诇专"讛 讘"讞 讚讘注讬 诇诪讬诪专 讚讗讬谞讛 诪讜拽驻转 诇讚讬专讛 诇讗 砖诪讛 诪讞讬爪讛 讻诇诇 讜讛讜讬 专"讛 讙诪讜专讛 讜讗"讻 讛讜讬 讛讻讗 讗讬住讜专讗 讚讗讜专讬讬转讗 诇诪诇讗讜转 诪讘讜专 诇讘讬谉 讛驻住讬谉 讜诪砖讜诐 注讜诇讬 专讙诇讬诐 讜讚讗讬 讚诇讗 讛拽讬诇讜 讘讗讬住讜专讗 讚讗讜专讬讬转讗 讗诇讗 注"讻 讚讗讬转 诇谉 诇驻专讜砖讬 讻驻"讛 讚讛讜讬 诪讜拽祝 诇讚讬专讛 讜砖诪讛 诪讞讬爪讛 讙诐 诇专"讛 讘"讞 讜拽"诇: 


讘讚"讛 讘讜专 诇讞讜讚 讻讜' 讗诇讗 砖讛讬讛 诪讚拽讚拽 诇驻专砖 诪讚诇讗 驻讬' 讘诪诇转讬讛 讜驻住讬谉 诇讘讗专 讻讜' 注讻"诇 讜专"诇 砖诇讗 讛讬讛 讞砖 诇驻专砖 诇讛讱 诇讬砖谞讗 讻诪讜 诇诇讬砖谞讗 讘转专讗 讜讛诪转专抓 谞诪讬 诇诇讬砖谞讗 拽诪讗 诇讗 讞砖 诇讛讻讬 讜诪砖谞讬 讘驻砖讬讟讜转 讘讜专 诇讞讜讚 讻讜' 讜拽"诇: 


讘讗"讚 讜讛"讛 讚讛诪"诇 诪转谞讬' 讚诇讗 讻转"拽 讻讜' 注讻"诇 讜诪讬讛讜 诇诪讗讬 讚诪砖谞讬 讚讗转讬讗 砖驻讬专 讻专讘讬 注拽讬讘讗 讗讬讻讗 诇讗讜拽诪讗 诪转谞讬' 谞诪讬 讻转"拽 讚讞谞谞讬讗 讜讘讜专 讚拽转谞讬 讛讬讬谞讜 讘讜专 讛专讘讬诐 讜拽"诇: 


讘讚"讛 讘讜专 诇讞讜讚 驻专砖"讬 讘讜专 诪讬诐 诪讻讜谞住讬谉 讚注讘讬讚讬 讚驻住拽讬 讻讜' 注讻"诇 讜诇驻讬 讝讛 讘讜专 讚谞拽讟 讞谞谞讬讛 讛讬讬谞讜 讘讜专 讛讬讞讬讚 讚讜拽讗 讚讘讜专 讛专讘讬诐 讗讬谉 诇讞讜砖 讚诇诪讗 诪驻住拽讬 讚诪讚讻专讬 讗讛讚讚讬 讻诪"砖 讛转讜住驻讜转 诇拽诪谉 讜讗"讻 转"拽 讚砖专讬 讘讘讜专 讛讬讬谞讜 讗驻讬诇讜 讘讜专 讛讬讞讬讚 讜讗诐 讻谉 诪转谞讬转讬谉 讚讛讻讗 注"讻 诇讗 讗转讬讗 讻讜讜转讬讛 讜拽"诇: 


讘讗"讚 讜讟注诪讗 诪砖讜诐 讚讘注讬谞谉 诪讬讚讬 讚讞讝讬 诇讗讚诐 讚讗讬 诪砖讜诐 讚诇讗 诪驻住拽讬 讻讜' 注讻"诇 讜讘讗专 讛讬讞讬讚 讚诇讗 诪砖讜诐 讚讘注讬谞谉 转专转讬 诇诪注诇讬讜转讗 讚讛讬讬谞讜 诪讬讚讬 讚爪讜专讱 专讘讬诐 讜诪讬诐 讞讬讬诐 讚讛讬讬谞讜 讚讜拽讗 讘讗专 讛专讘讬诐 讜拽"诇: 


讙诪专讗 诪讚诇讗 拽转谞讬 讞谞谞讬讛 讗讜诪专 注讜砖讬谉 讞讘诇讬谉 诇讘讜专 讜驻住讬谉 诇讘讗专 讻讜' 讜诇讗讬讚讱 讙讬住讗 讘讛讬驻讱 诇讬讻讗 诇讚讬讜拽讬 诪讚诇讗 拽转谞讬 专讘讜转讗 讚讗讬谉 注讜砖讬谉 驻住讬谉 讗祝 诇讘讗专 诪讻诇诇 讚诇讞谞谞讬讛 诪讛谞讬 驻住讬谉 诇讘讗专 讚讻讬讜谉 讚讻诪讛 讗讬住讜专讬 讚专讘谞谉 诪拽讬诇讬谉 讘驻住讬谉 诪讛讬讻讗 转讬转讬 讚诪讛谞讬 驻住讬谉 讗祝 诇讘讗专 诪砖讗"讻 讗讬 讛讜讛 诪讛谞讬 驻住讬谉 诇讘讗专 讛"诇 诇讗砖诪讜注讬谞谉 诇讞谞谞讬讛 讛讻讬 讜拽"诇:

讚讬讜 专爪讜祝 驻谞讬诐 讛讬讛 诇讬 诇讗讚诐 讻讜' 讻诇 讛住讜讙讬讗 讝讜 注讚 讜诇讗 讗讞讜专讬 讘讬转 讛讻谞住转 讘砖注讛 砖诪转驻诇诇讬谉 诪驻讜专砖 驻"讘 讚讘专讻讜转 讜驻"拽 讚讻转讜讘讜转 注"砖:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘转讞诇讛 注诇转讛 讘诪讞砖讘讛. 注讬' 专"讛 讚祝 讻讝 注"讗 转讜住' 讚"讛 讻诪讗谉 诪爪诇讬':


砖诐 诇讗 谞爪专讻讛 讗诇讗 诇诪拽讜诐 讞转讱. 讻注讬谉 讝讛 讞讜诇讬谉 讚祝 住讞 注"讘:


专砖"讬 讚"讛 讘讜专 讛专讘讬诐 讜讻讜' 诪讚讻专讬 讗讛讚讚讬. 注讬' 诇注讬诇 讚祝 讙 注"讗:





讞讬讚讜砖讬 专讘讬 注拽讬讘讗 讗讬讙专

转讜住' 讚"讛 讗驻讬诇讜 讬讜讚 讻讜专讬诐, 讜诪"诪 爪专讬讱 诇驻专砖, 注讬' 诪讛专砖"讗 讚讗祝 讚讘讗讬住讜专讬 讚专讘谞谉 讛拽讬诇讜 讘驻住讬 讘讬专讗讜转 诪砖讜诐 注讜诇讬 专讙诇讬诐, 诪"诪 转讬拽砖讬 诇专"讛 讘专 讞谞讬谞讗 讚讘注讬 诇讜诪专 讚讛讜讬 专讛"专.
讜讘注谞讬讬 诇讗 讬讚注谞讗 讛讬讻谉 诪爪讬谞讜 讚专"讛 讘"讞 住讘专 讚讛讜讬 专讛"专 讗诇讗 讚砖诐 (讚祝 住讜) 驻诇讬讙 注诇 专"讬 讚诇讗 讛讜讬 专讛"讬 讙诪讜专讛 诪讚砖专讬 诇讟诇讟诇 诪讬诐 注诇 讗讘谉 讙讘讜讛 讬' 讜专讞讘 诪住讗转讬诐 讗讘诇 诪"诪 诇讗 讛讜讬 专讛"专 讜诪讛"转 讛讜讗 诪拽讜诐 驻讟讜专 讜诪讚专讘谞谉 讛讜讬 讻专诪诇讬转 讻讚讗诪专讬谞谉 砖诐 讗诇诪讗 讻专诪诇讬转 讛讜讬, 讜爪注"讙:

